ง่ายและฟรี! ใช้ AI สร้างรูปภาพสวยๆ จากรูปวาดของเรา

ในปัจจุบันกระแสของการนำเทคโนโลยี AI มาใช้งานในด้านต่างๆมีกันอย่างแพร่หลาย อาทิเช่น การนำมาประยุกต์ใช้ในการทำงาน การเขียนโปรแกรม และงานศิลปะอีกด้วย โดยวันนี้เราขอแนะนำระบบ AI ที่มาช่วยให้การวาดรูปของเราสนุกมากยิ่งขึ้น ซึ่งความสามารถของระบบ AI ตัวนี้จะช่วยวิเคราะห์รูปวาดและ Keyword ที่เราใส่ไปแต่น่าเสียดาย (รองรับภาษาอังกฤษเท่านั้น) เพื่อนำไปสร้างเป็นรูปภาพเสมือนจริงและยังช่วยเป็นไอเดียในการนำไปต่อยอดเรื่องต่างๆ ตามที่ต้องการได้อีกด้วย เรามาดูวิธีการใช้งานกันครับ

เข้าเว็บไซต์ https://scribblediffusion.com

วาดรูปลงในพื้นที่ว่างสีเหลี่ยม (Draw something here) และใส่ Keyword ตามที่ต้องการลงบนช่องด้านล่าง โดยในตัวอย่าง เราจะให้ระบบ AI ช่วยสร้างรูปภาพมหาวิทยาลัยตามที่ได้วาดไว้และใส่ Keyword ว่า
3d university building ซึ่งในความหมายภาษาไทยคือ อาคารมหาวิทยาลัยแบบ 3 มิติ

หลังการวิเคราะห์ จะได้ผลลัพธ์

เห็นไหมครับว่าระบบ AI ตัวนี้มีความสามารถในการวิเคราะห์รูปวาดของเราและสร้างรูปภาพให้ออกมาสวยจนน่าประหลาดใจเลย ซึ่งบางรูปที่วิเคราะห์ออกมานั้นมีความคล้ายคลึง หรือ ดีกว่ารูปภาพ
ที่มนุษย์เป็นผู้ออกแบบเองอีกด้วย หวังว่าเพื่อนๆ จะลองนำไปใช้และได้ไอเดียจากรูปภาพที่สร้างโดยระบบ AI จากเว็บไซต์ https://scribblediffusion.com/ นะครับ